sagorsarker/bangla-wikipedia huggingface dataset:
লিংক্স (ওয়েব ব্রাউজার)

লিংক্স () কার্সর-এড্রেসেবল ক্যারেক্টার সেল টার্মিনালে ব্যবহারের জন্যে একটি পরিবর্তনযোগ্য টেক্সট-ভিত্তিক ওয়েব ব্রাউজার। মে ২০১৭ মোতাবেক সাধারণ ব্যবহার ও সক্রিয় উন্নয়নে থাকা এটিই সবচেয়ে পুরোনো ওয়েব ব্রাউজার, যার শুরু ১৯৯২ সালে।
লিংক্স ক্যানসাস বিশ্ববিদ্যালয়ের অ্যাকাডেমিক কম্পিউটার সেবার অভ্যন্তরে ডিস্ট্রিবিউটেড কম্পিউটার গ্রুপের একটি পণ্য এবং প্রাথমিকভাবে বিশ্ববিদ্যালয়ের ছাত্র ও কর্মচারীদের একটি টিম হাইপারটেক্সট ব্রাউজার হিসেবে এর উন্নয়ন করেন যেটি শুধুমাত্র ক্যাম্পাস তথ্য বিতরণ করতে ও গোফার স্পেস ব্রাউজ করতে ব্যবহৃত হতো। ২২ জুলাই ১৯৯২ ইউজনেটে বেটার উপস্থিতি ঘোষণা করা হয়। ১৯৯৩ সালে মনটুলি একটি ইন্টারনেট ইন্টারফেস যুক্ত করেন এবং ব্রাউজারটির ২য় সংস্করণ প্রকাশ করেন।
আগস্ট ২০০৭ মোতাবেক, লিবডব্লিউডব্লিউডব্লিউর একটি সংস্করণ ব্যবহার করে যোগাযোগ প্রটোকল অন্তর্ভুক্ত করা হয়। সমর্থিত প্রটোকলের মধ্যে রয়েছে গোফার, এইচটিটিপি, এইচটিটিপিএস, এফটিপি, এনএনটিপি, এবং ওয়াইস রয়েছে। ১৯৯৪ সালে এনএনটিপির জন্যে সমর্থন লিবডব্লিউডব্লিউডব্লিউতে অন্তর্ভুক্ত করা হয় চলমান লিংক্স উন্নয়ন থেকে।
লিংক্সে ব্রাউজিং এর সময় নির্ধারিত লিংক কার্সর কী ব্যবহার করে হাইলাইট করা হয়, অথবা একটি পৃষ্ঠার সব লিংক ক্রমসংখ্যা দ্বারা চিহ্নিত থাকে, নির্বাচিত লিংকের ক্রম চাপতে হয়। বর্তমান সংস্করণগুলো এসএসএল ও অনেক এইচটিএমএল বৈশিষ্ট্য সমর্থন করে। ট্যাবলগুলো খালিস্থান ব্যবহার করে গঠিত হয়, যেখানে ফ্রেমসমূহ নাম দ্বারা নির্ধারিত হয়। লিংক্স প্রথম থেকেই বিভিন্ন নন-টেক্সট ওয়েব উপাদান দেখাতে পারে না, যেমন ছবি বা ভিডিও, কিন্তু অন্য প্রোগ্রাম চালু করতে পারে যা এগুলোকে নিয়ন্ত্রণ করবে।
অধিকাংশ ওয়েব ব্রাউজারের মত লিংক্স জাভাস্ক্রিপ্ট বা অ্যাডোবি ফ্ল্যাশ সমর্থন করে না, যা কিছু ওয়েবসাইট কাজ করাতে আবশ্যক।
টেক্সট-অনলি ব্রাউজারের মূল সুবিধা এর গতি, যেটা অল্প ব্যান্ডউইদ ইন্টারনেট সংযোগ বা পুরোনো হার্ডওয়্যার যুক্ত কম্পিউটারের জন্যে সমস্যার উদ্রেক করে না।
লিংক্স যেহেতু গ্রাফিক্স সমর্থন করে না, ব্যবহারকারী তথ্য ট্র‍্যাক করা ওয়েব বাগও ফ্যাচ হয় না। তাই গ্রাফিক ব্রাউজারের গোপনীয়তার ঝুঁকি এখানে নেই। যাইহোক, লিংক্স এইচটিটিপি কুকি সমর্থন করে, তথ্য ট্র‍্যাক করতে যেটি ব্যবহৃত হরে পারে। তবে এ কারণে লিংক্স কুকি হোয়াইটলিস্টকরণ ও ব্ল্যাকলিস্টকরণ সমর্থন করে, অথবা বিকল্পভাবে কুকি সমর্থন একাবারে বন্ধ করে দেয়া যায়।
অন্যান্য ব্রাউজারের মত, লিংক্স ব্রাউজিং ইতিহাস ও পেজ ক্যাশিং সমর্থন করে, যে দুটো গোপনীয়তার ঝুঁকি বাড়ায়। 
লিনাক্স কনফিগারেশন অপশন কমান্ড-লাইন অপশন অথবা কনফিগারেশন ফাইল থেকে গ্রহণ করে। তাদের হেল্প বার্তানুযায়ী ১৪২টি কমান্ড লাইন অপশন রয়েছে। টেম্পলেট কনফিগারেশন ফাইল codice_1 ২৩৩টি কনফিগারযোগ্য বৈশিষ্ট্যকে তালিকাবদ্ধ করে। এ দুটোর মধ্যে কিছু সমাপতন রয়েছে, যদিও কিছু কমান্ড-লাইন অপশন রয়েছে, যেমন- codice_2 যেটার সাথে codice_1-এর সাদৃশ্য নেই। কমান্ড-লাইন ও কনফিগারেশন ফাইলের অলশনগুলোর সাথে সাথে, লিংক্সের আচরণ চলমান অবস্থায় এর অপশন মেনু ব্যবহার করে পরিবর্তন করা যায়। আবার এদের মধ্যে কিছু সমাপতন রয়েছে।
এডওয়ার্ড জি. রবিনসন

এডওয়ার্ড জি. রবিনসন (; জন্ম: এমানুয়েল গোল্ডেনবার্গ, ১২ ডিসেম্বর ১৮৯৩ - ২৬ জানুয়ারি ১৯৭৩) ছিলেন একজন মার্কিন অভিনেতা। তিনি হলিউডের স্বর্ণযুগে এক শতাধিক চলচ্চিত্রে এবং ৪০টি ব্রডওয়ে মঞ্চনাটকে অভিনয় করেন। তিনি "লিটল সিজার" ও "কি লার্গো" চলচ্চিত্রে গ্যাংস্টার চরিত্রে অভিনয়ের জন্য সর্বাধিক প্রসিদ্ধ।
রবিনসন নোয়া চলচ্চিত্র "ডাবল ইনডেমনিটি"-এ বীমা ব্যবসায়ে বিনিয়োগকারী, "দ্য টেন কমান্ডমেন্টস"-এ ডেথান, এবং তার অভিনীত সর্বশেষ চলচ্চিত্র বিজ্ঞান কল্পকাহিনীমূলক "সয়লেন্ট গ্রিন"-এ অভিনয় করেন। চলচ্চিত্র শিল্পে অবদানের জন্য তাকে ১৯৭৩ সালে তার মৃত্যুর দুই মাস পর একাডেমি সম্মানসূচক পুরস্কারে ভূষিত করা হয়। আমেরিকান ফিল্ম ইনস্টিটিউট তাদের ধ্রুপদী মার্কিন চলচ্চিত্রের সেরা ২৫ পুরুষ তারকা তালিকায় তাকে ২৪তম তারকা হিসেবে তালিকাভূক্ত করেছে।
কনসোল অ্যাপ্লিকেশন

কনসোল অ্যাপলিকেশন () হল শুধুমাত্র টেক্সট-ভিত্তিক কম্পিউটার ইন্টারফেসে ব্যবহারের জন্যে ডিজাইনকৃত কম্পিউটার প্রোগ্রাম, যেমন- একটি টেক্সট টার্মিনাল, কিছু অপারেটিং সিস্টেমের কমান্ড-লাইন ইন্টারফেস অথবা অন্য গুইযুক্ত অপারেটিং সিস্টেমের টেক্সট-ভিত্তক ইন্টারফেস। একজন ব্যবহারকারী সাধারণত কনসোল অ্যাপলিকেশনের সাথে শুধুমাত্র একটি কীবোর্ড ও একটি ডিসপ্লে পর্দার মাধ্যমে যোগাযোগ করে, যেখানে গুই অ্যাপলিকেশন ব্যবহারের জন্যে মাউজ বা অন্য পয়েন্টিং ডিভাইস লাগে। অনেকগুলো কনসোল অ্যাপলিকেশনগুলো হলো কমান্ড লাইন টুল, কিন্তু অনেক টেক্সট ভিত্তিক ব্যবহারকারী ইন্টারফেস (টুই) প্রোগ্রামও রয়েছে।
যেহেতু গুই অ্যাপলিকেশনের গতি ও ব্যবহারের সুবিধা বৃদ্ধি পাচ্ছে, কনসোল অ্যাপলিকেশনের ব্যবহার ব্যাপকভাবে হ্রাস পেয়েছে, কিন্তু বিলীন হয়ে যায়নি। কিছু ব্যবহারকারী নির্দিষ্ট কিছু সুবিধার জন্যে এ অ্যাপলিকেশমগুলো ব্যবহার করে। আর কিছু সংগঠন প্রধান ডাটা প্রক্রিয়াকরণ কাজের জন্যে ইতোমধ্যেই ব্যবহৃত কনসোল অ্যাপলিকেশনের উপর নির্ভর করে।
কনসোল-ভিত্তিক অ্যাপলিকেশনসমূহের মধ্যে রয়েছে, সিমিউজ (একটি অডিও প্লেয়ার), ইর‍্যাসসি (একটি আইআরসি ক্লায়েন্ট), লিংক্স (একটি ওয়েব ব্রাউজার), র‍্যাঞ্জার (একটি ফাইল ব্যবস্থাপক), মিউজিক অন কনসোল (একটি অডিও প্লেয়ার), মাট (একটি ইমেইল ক্লায়েন্ট), নিউজবিউটর (একটি আরএসএস রিডার) এবং ন্যানো (একটি লেখা সম্পাদক)।
২০১৮ ফিফা ক্লাব বিশ্বকাপ

২০১৮ ফিফা ক্লাব বিশ্বকাপ (স্পন্সরজনিত কারণে আনুষ্ঠানিকভাবে আলিবাবা ক্লাউড দ্বারা পরিবেশিত ফিফা ক্লাব বিশ্বকাপ ইউএই ২০১৮ নামে পরিচিত) হলো ফিফা ক্লাব বিশ্বকাপের ১৫তম সংস্করণ, যেটি ফিফা দ্বারা সংগঠিত ৬টি মহাদেশীয় কনফেডারেশনের বিজয়ী ক্লাবদের মধ্যে আয়োজিত একটি ফুটবল প্রতিযোগিতা; একই সাথে আয়োজক দেশের জাতীয় লীগের বিজয়ী ক্লাবও প্রতিযোগিতায় অংশগ্রহণ করেছে। এই প্রতিযোগিতাটি ২০১৮ সালের ১২ই ডিসেম্বর হতে ২২শে ডিসেম্বর পর্যন্ত সংযুক্ত আরব আমিরাতে আয়োজিত হয়েছে।
স্পেনীয় লীগ লা লিগার ক্লাব রিয়াল মাদ্রিদ এই প্রতিযোগিতার সর্বশেষ দুই প্রতিযোগিতাসহ রেকর্ড ৩ বারের এবং বর্তমান চ্যাম্পিয়ন। ২০১৭–১৮ উয়েফা চ্যাম্পিয়নস লীগ জয়ের মাধ্যমে রিয়াল মাদ্রিদ এই প্রতিযোগিতায় অংশগ্রহণের যোগ্যতা অর্জন করেছিল।
২০১৫–২০১৬ সংস্করণের পাশাপাশি ২০১৭–২০১৮ সংস্করণেরও আবেদন প্রক্রিয়া সম্পন্ন হয়েছিল; অর্থাৎ দুইটি আয়োজক, প্রত্যেকে দুইটি আসর আয়োজন করবে, এটি ২০১৪ সালের ফেব্রুয়ারি মাস হতে শুরু হয়েছিল। আয়োজনের জন্য আগ্রহী সদস্য ২০১৪ সালের ৩০শে মার্চ তারিখের মধ্যে আয়োজক হিসেবে আগ্রহের ঘোষণা করতে বলা হয়েছিল এবং ২০১৪ সালের ২৫শে আগস্ট তারিখে সকল আগ্রহী সদস্যকে নিলামের সমস্ত কাগজপত্র জমা দিতে বলা হয়েছিল। ফিফা কার্যনির্বাহী কমিটি ২০১৪ সালের ডিসেম্বর মাসে মরোক্কোয় আয়োজিত তাদের সভায় আয়োজক দেশ নির্বাচন করার কথা ছিল, তবে ২০১৫ সালের ১৯–২০ মার্চে অনুষ্ঠিত ফিফা কার্যনির্বাহী কমিটির পরবর্তী বৈঠক পর্যন্ত চূড়ান্ত সিদ্ধান্ত বিলম্বিত করা হয়েছিল।
নিম্নলিখিত দেশগুলো এই প্রতিযোগিতায় আয়োজক দেশ হওয়ার জন্য নিলামে আগ্রহ প্রকাশ করেছিল:
২০১৫ সালের ২১শে মার্চ তারিখে, সংযুক্ত আরব আমিরাত আনুষ্ঠানিকভাবে ২০১৭ এবং ২০১৮ সালের প্রতিযোগিতা আয়োজন করার জন্য ঘোষণা করা হয়েছিল।
নিম্নলিখিত দলগুলো এই প্রতিযোগিতায় অংশগ্রহণের জন্য উত্তীর্ণ হয়েছে।
এই প্রতিযোগিতার সকল খেলা দুটি স্টেডিয়ামে অনুষ্ঠিত হবে। স্টেডিয়াম দুটি হলো: আবুধাবির জায়েদ স্পোর্টস সিটি স্টেডিয়াম এবং আল আইনের হাজ্জা বিন জায়েদ স্টেডিয়াম।
এই প্রতিযোগিতার সকল ম্যাচের জন্য সর্বমোট ৬ জন রেফারি, ১২ জন সহকারী রেফারি এবং ৬ জন ভিডিও সহকারী রেফারি নিয়োগ করা হয়েছে। ২০১৮ সালের ২২শে নভেম্বর তারিখে, ফিফা ঘোষণা করেছে যে আফ্রিকান ফুটবল কনফেডারেশনের রেফারি এবং সহকারী রেফারির তিনটি সদস্য দলকে পরিবর্তন করা হয়েছে।
প্রতিটি দলকে ২৩ সদস্যের দল গঠন করতে হবে (যেখানে ৩ জন গোলরক্ষক হতে হবে)। দলের প্রথম ম্যাচের ২৪ ঘণ্টা পূর্ব পর্যন্ত আঘাতপ্রাপ্ত খেলোয়াড় প্রতিস্থাপন করা যাবে।
২০১৮ সালের ৪ঠা সেপ্টেম্বর তারিখে, ১০:০০টায় সিইএসটি () জুরিখে অবস্থিত ফিফা সদর দপ্তরে দ্বিতীয় পর্বের ম্যাচ (প্রথম পর্বের বিজয়ীর সাথে এএফসি, ক্যাফ এবং কনকাকাফ দলের ম্যাচ) এবং সেমি-ফাইনালে দ্বিতীয় পর্বের বিজয়ীর প্রতিপক্ষ (কনমেবল এবং উয়েফার দল) নির্ধারণ করার জন্য একটি ড্র অনুষ্ঠিত হয়েছিল। এই ড্রয়ের সময়, এএফসি, ক্যাফ এবং কনমেবল থেকে দলগুলোর তাদের অবস্থান নিশ্চিত করেনি।
৯০ খেলার পর যদি একটি ম্যাচ সমতায় থাকে:
নিম্নে সকল সময় ইউএই মান সময় () অনুসারে উল্লেখ করা হয়েছে।
উৎস: ফিফা 
নিম্নলিখিত পুরস্কারগুলো টুর্নামেন্টের শেষে প্রদান করা হয়েছিল।
রাজনৈতিক ইসলাম

রাজনৈতিক ইসলাম (Political Islam) হচ্ছে একটি নব্যসৃষ্ট শব্দ, যার দ্বারা রাষ্ট্র ও সমাজ উভয়কেই "ইসলামী" আইন অনুসারে রূপান্তর করার জন্য ব্যক্তি ও সংগঠনের বিস্তৃত পরিসরের সক্রিয়তাকে নির্দেশ করা হয়। এই শব্দটিকে প্রায়ই বিংশ শতকে আবির্ভূত আন্দোলনগুলোর সাথে সম্পর্কিত করা হয়, এবং এটি ইসলামের নামে থাকা বর্তমান রাজনৈতিক ক্ষমতার প্রতিনিধিত্ব করে। কোন কোন শিক্ষায়তনিক লেখক একই প্রপঞ্চ বোঝাতে ইসলামবাদ শব্দটি ব্যবহার করেন, অথবা এই দুটো শব্দকে একটি আরেকটির স্থলে ব্যবহার করেন।
রাজনৈতিক ইসলামের প্রপঞ্চকে তুলে ধরার জন্য কোন পরিভাষা ব্যবহার করা যেতে পারে সেটা নিয়ে বিশেষজ্ঞদের মধ্যে মতভেদ ছিল। মার্টিন ক্রেমার হচ্ছেন সেই প্রথম বিশেষজ্ঞ যিনি ১৯৮০ সালে "রাজনৈতিক ইসলাম" (Political Islam) শব্দটি ব্যবহার করেন। ২০০৩ সালে তিনি বলেন, "রাজনৈতিক ইসলাম" শব্দটিকে অসঙ্গত হিসেবেও দেখা যায়, কেননা মুসলিম বিশ্বের কোথাও ধর্মকে রাজনীতি থেকে ভিন্ন হিসেবে দেখা হয় না। কোন কোন বিশেষজ্ঞ এই ইসলামবাদ ও রাজনৈতিক ইসলাম এর মধ্যকার সাদৃশ্যের জন্য শব্দটিকে "ইসলামবাদ" (Islamism) এর মত ব্যবহার করে থাকেন, আবার অনেকে এই দুটো শব্দের অর্থকে গুলিয়ে ফেলে এই শব্দটিকে ইসলামবাদ বলে থাকেন। এদের মধ্যে প্রথম ধারার বিশেষজ্ঞদের মধ্যে একজন হলেন দেকমেজিয়ান, যিনি ধর্মনিরপেক্ষ ইসলামী সরকারের ব্যর্থতার প্রসঙ্গে ইসলামের রাজনৈতিকীকরণ সম্পর্কে মন্তব্য করেন। এক্ষেত্রে তিনি ইসলামবাদ ও মৌলবাদ উভয় শব্দই একই সাথে ব্যবহার করেন, কিন্তু "রাজনৈতিক ইসলাম" শব্দটি ব্যবহার করেন নি।
"রাজনৈতিক ইসলাম" শব্দটি বিদেশী সম্প্রদায়ের সাথে যোগাযোগের ক্ষেত্রেও ব্যবহার করা হয়েছে, এক্ষেত্রে এই শব্দের দ্বারা সেই সব সংগঠনের আন্দোলনকে নির্দেশ করা হয়েছে যারা একটি নির্দিষ্ট রাজনৈতিক উদ্দেশ্যের সাথে সম্পর্কিত বৃহত্তর মৌলবাদী পুনর্জাগরণের জন্য বিনিয়োগ করেছেন। রাজনৈতিক বিজ্ঞান ও আন্তর্জাতিক সম্পর্কের অধ্যাপক মুকতাদির খান রাজনৈতিক ইসলামকে সকল ইসলামী আন্দোলনের একটি উপাদান বলে দাবি করেন, যেখানে সেই ইসলামী আন্দোলনগুলো কেবল ইসলাম ভিত্তিক রাজনৈতিক ব্যবস্থা চায় এবং দাবি করে যে সকল মুসলিমকেই এই ইসলাম ভিত্তিক রাজনৈতিক ব্যবস্থাকে অনুসরণ করতে হবে। কোন কোন বিশেষজ্ঞ রাজনৈতিক ইসলামের বিভিন্ন আদর্শের পৃথকীকরণের জন্য অন্যান্য বর্ণনাকারী শব্দ ব্যবহার করেন, যেমন প্রগতিশীল, জঙ্গি, আমূল-সংস্কারবাদী, জিহাদবাদী ইত্যাদি।
হেতাফে ফুটবল ক্লাব

হেতাফে ক্লাব দে ফুটবল (; সাধারণত হেতাফে ফুটবল ক্লাব এবং শুধুমাত্র হেতাফে নামে পরিচিত) হচ্ছে হেতাফে ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯৮৩ সালের ৮ই জুলাই তারিখে প্রতিষ্ঠিত হয়েছে। হেতাফে তাদের সকল হোম ম্যাচ হেতাফের কলিসিয়াম আলফোনসো পেরেজে খেলে থাকে; যার ধারণক্ষমতা হচ্ছে ১৭,৩৯৩। বর্তমানে এই ক্লাবের ম্যানেজারের দায়িত্ব পালন করছেন হোসে বোরদালাস এবং সভাপতির দায়িত্ব পালন করছেন আনহেল তোরেস সানচেজ। বর্তমানে টোগান রক্ষণভাগের খেলোয়াড় দিয়েনে দাকোনাম এই ক্লাবের অধিনায়কের দায়িত্ব পালন করছেন।
হুলিয়ান পালাসিওস

হুলিয়ান পালাকিওস (২২ আগস্ট ১৮৮০ – ১৯৪৭) রিয়াল মাদ্রিদের প্রথম প্রেসিডেন্ট হিসেবে অধিক পরিচিত। তিনি স্পেনের মাদ্রিদে জন্মগ্রহণ করেছিলেন।
তিনি ১৮৯৭ থেকে ১৯৯০ সাল পর্যন্ত স্কাই ফুটবলের সদস্য ছিলেন। ১৯০০ সালে নিউ ফুট-বল ক্লাবের ভাঙ্গনের পর, তিনি "মাদ্রিদ ফুটবল ক্লাব" গঠন করেছিলেন, যেটি বর্তমানে রিয়াল মাদ্রিদ নামে পরিচিত এবং তিনি তার প্রথম প্রেসিডেন্ট ছিলেন।
জিরোনা ফুটবল ক্লাব

জিরোনা ফুতবল ক্লাব, এস.এ.ডি. (; সাধারণত জিরোনা এফসি এবং সংক্ষেপে জিরোনা নামে পরিচিত) হচ্ছে জিরোনা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় প্রতিযোগিতা করে। এই ক্লাবটি ১৯৩০ সালের ২৩শে জুলাই তারিখে প্রতিষ্ঠিত হয়েছে। ১৪,৬২৪ ধারণক্ষমতাবিশিষ্ট এস্তাদি মোন্তিলিভিতে "ব্লাঙ্কিভেরমেল" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন স্পেনীয় সাবেক ফুটবল খেলোয়াড় মিচেল আনহেল সানচেস মুনিয়োস এবং সভাপতির দায়িত্ব পালন করছেন দেলফি হেলি। বর্তমানে উরুগুয়েয়ীয় আক্রমণভাগের খেলোয়াড় ক্রিস্তিয়ান স্তুয়ানি এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, জিরোনা এপর্যন্ত ৭টি শিরোপা জয়লাভ করেছে; যার মধ্যে পাঁচটি সেহুন্দা দিভিসিওন বি এবং একটি তেরসেরা দিভিসিওন শিরোপা রয়েছে। হুয়ানপে, ক্রিস্তিয়ান স্তুয়ানি, বোরহা গার্সিয়া, হান্দ্রো কাস্ত্রো এবং ফেলিপে সানচোনের মতো খেলোয়াড়গণ জিরোনার জার্সি গায়ে মাঠ কাঁপিয়েছেন।
১৯৩০–৩১ মৌসুমে, পেশাদার ফুটবল ক্লাব হিসেবে প্রথম মৌসুমে জিরোনা স্পেনের পেশাদার ফুটবল ক্লাবগুলোর মধ্যকার আয়োজিত স্পেনীয় ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ তেরসেরা দিভিসিওনে প্রতিদ্বন্দ্বিতা করেছিল; ফ্রান্সিস্কো ব্রুর অধীনে উক্ত মৌসুমে জিরোনা ৩ জয় এবং ৩ ড্রয়ে সর্বমোট ৯ পয়েন্ট অর্জন করে ১৯৩০–৩১ তেরসেরা দিভিসিওনের পয়েন্ট তালিকায় ১ম স্থান অর্জন করেছিল।
ক্লাব প্রতিষ্ঠার প্রায় ৮৭ বছর পর, ২০১৭–১৮ মৌসুমে জিরোনা প্রথমবারের মতো স্পেনের পেশাদার ফুটবলের শীর্ষ স্তর লা লিগায় অংশগ্রহণ করতে সক্ষম হয়েছিল। ২০১৭ সালের সালের ১৯শে আগস্ট তারিখে, লা লিগায় ক্লাব ইতিহাসে নিজেদের প্রথম ম্যাচে পাবলো মাচিনের অধীনে জিরোনা আতলেতিকো মাদ্রিদের কাছে ২–২ গোলের ব্যবধানে পরাজিত হয়েছিল। ২০১৭–১৮ লা লিগায় জিরোনা ১৪টি জয় এবং ৯টি ড্রয়ে সর্বমোট ৫১ পয়েন্ট অর্জন করে পয়েন্ট তালিকায় ১০ম স্থান অর্জন করেছিল, যেখানে ক্রিস্তিয়ান স্তুয়ানি ২১টি গোল করে লিগে জিরোনার হয়ে সর্বোচ্চ গোলদাতা হয়েছিলেন।
২০১৭ সালের ডিসেম্বর মাস থেকে, ক্লাবটির নতুন প্রশিক্ষণ সুবিধাগুলো নির্মাণাধীন রয়েছে, এগুলো জিরোনার দক্ষিণে পিজিএ কাতালোনিয়া গলফ কোর্স কমপ্লেক্সে স্থাপন করা হচ্ছে। এলাকাবিশিষ্ট নতুন কমপ্লেক্সটি পরবর্তী সাড়ে তিন বছর ধরে ক্লাবটির প্রশিক্ষণ কেন্দ্র হিসেবে নিয়োজিত থাকবে। এখানে হাইব্রিড ঘাসের প্রশিক্ষণ পিচ এবং অভ্যন্তরীণ প্রশিক্ষণ সুবিধা ছাড়াও প্রাকৃতিক ঘাসের পিচ থাকবে।
ক্লাব দেপোর্তিভো লেগানেস

ক্লাব দেপোর্তিভো লেগানেস, এস.এ.ডি. হলো স্পেনের মাদ্রিদের উপকণ্ঠে অবস্থিত লেগানেসের একটি স্পেনীয় ফুটবল ক্লাব। ১৯২৬ সালের ২৬শে জুন তারিখে এটি প্রতিষ্ঠিত হয়; তখন এই ক্লাবটি প্রিমেরা দিভিসিওনে খেলতো। ক্লাবটি এস্তাদিও মুনিসিপাল দে বুতার্কে-এ সকল হোম ম্যাচ খেলে থাকে; যেখানে একসাথে ১২,৪৫০ জন দর্শক একসাথে খেলা উপভোগ করতে পারে।
এই ক্লাবের ভক্তদের ইগালিও এফসির আলত্রাস গ্রুপ "গেট ১২"-এর সাথে বন্ধুত্বপূর্ণ সম্পর্ক রয়েছে। ইগালিও এবং লেগানেস শহর দুটি একত্র হতে পারে। তাদের সবচেয়ে বড় প্রতিদ্বন্দ্বী হচ্ছে হেতাফে, যাদের সাথে তারা দক্ষিণ মাদ্রিদ ডার্বিতে প্রতিদ্বন্দ্বিতা করে।
রিয়াল ক্লাব দেপোর্তিউ এস্পানিওল

রিয়াল ক্লাব দেপোর্তিউ এস্পানিওল (; সহজভাবে আরসিডি এস্পানিওল অথবা শুধুমাত্র এস্পানিওল নামে পরিচিত) হলো স্পেনের কর্নেয়া দে ইয়োব্রেগাতভিত্তিক একটি পেশাদার ফুটবল ক্লাব।
এই ক্লাবটি ১৯০০ সালে প্রতিষ্ঠা লাভ করে। ক্লাবটি স্পেনীয় ফুটবলের দ্বিতীয় বিভাগ সেহুন্দা দিভিসিওনে খেলে এবং আরসিডিই স্টেডিয়ামে তাদের সকল হোম ম্যাচের আয়োজন করে, যেখানে একসাথে ৪০,০০০ জন দর্শক খেলা উপভোগ করতে পারে। এপর্যন্ত এস্পানিওল ৪ বার কোপা দেল রে (সম্প্রতি ২০০৬ সালে) এবং ১৯৮৮ ও ২০০৭ সালে উয়েফা কাপের ফাইনালে পৌছেছে। ক্লাবটি লা লিগায় বার্সেলোনাভিত্তিক অন্য আরেক ক্লাব বার্সেলোনার সাথে "বার্সেলোনা ডার্বিতে" অংশগ্রহণ করে।
১৯৯০-এর দশক পর্যন্ত, এস্পানিওলের বেশ কয়েকটি খেলাধুলার বিভাগ ছিল। ২০১৭ সালের মার্চ মাসে, এসোসিয়েশন অফ সাপোর্টারস এবং আরসিডি এস্পানিওলের অংশীদাররা ক্লাবের স্পোর্টিং বিভাগগুলো পুনরুদ্ধারের জন্য একটি প্রকল্প হাতে নিয়েছিল, কিন্তু সেই মুহুর্তে ফুটবল দলের সাথে কোন অর্থনৈতিক সম্পর্ক ছিল না। নতুন মাল্টি স্পোর্টস ক্লাবটি সেকিওন্স দেপোর্তিভেস এস্পানিওল (স্পোর্টিং সেকশন এস্পানিওল) নামে গড়ে উঠেছিল।
দুই মাস পরে, অ্যাসোসিয়েশন নিশ্চিত করেছিল যে, ২০১৭–১৮ মৌসুমের মধ্যে রোলার হকি দল এবং মহিলা ভলিবল দলের সূচনা হবে, যারা বিভিন্ন প্রতিযোগিতায় প্রতিদ্বন্দ্বিতা করবে। পরবর্তী মৌসুমে, বাস্কেটবল বিভাগটি পুনঃস্থাপন করা হয়েছিল এবং হ্যান্ডবলের একটি নতুন বিভাগ হবে প্রতিষ্ঠা করা হয়।
গোলাম সরোয়ার হিরু

গোলাম সরোয়ার হিরু একজন বাংলাদেশী রাজনীতিবিদ। ২০১৯ সালের একাদশ সাধারণ নির্বাচনে তিনি ইসলামী আন্দোলন বাংলাদেশ থেকে প্রার্থী মনোনীত হন। ১৯৯৬ সালের ফেব্রুয়ারি ও জুন জাতীয় সংসদ নির্বাচনে তিনি পরপর দুইবার বরগুনা-২ আসন থেকে ইসলামী ঐক্যজোটের মনোনয়নে সংসদ সদস্য নির্বাচিত হন।
বাংলাদেশ তরিকত ফেডারেশন

বাংলাদেশ তরীকত ফেডারেশন হল বাংলাদেশ নির্বাচন কমিশন কর্তৃক নিবন্ধিত অসাম্প্রদায়িক ধর্মীয় মূল্যবোধ, আধ্যাত্মিকতা ও মহান মুক্তিযুদ্ধের চেতনায় বিশ্বাসী, প্রগতিশীল একটি রাজনৈতিক দল।
বাংলাদেশ তরীকত ফেডারেশন ২০০৫ সালে সৈয়দ নাজিবুল বাশার মাইজভান্ডারি প্রতিষ্ঠা করেছিলেন। বাংলাদেশ জামায়াত-ই-ইসলামীর সাথে জোট থাকায় তারা বাংলাদেশ জাতীয়তাবাদী দল ছেড়ে দিয়েছিল। তাদের অভিযোগ ছিল জামায়াতে ইসলামী সন্ত্রাসবাদ সমর্থন করে। বাংলাদেশ তরীকত ফেডারেশন ২০১৪ সালের বাংলাদেশ সাধারণ নির্বাচনে প্রতিদ্বন্দ্বিতা করে এবং দুটি সংসদীয় আসনও লাভ করে।
তরীকত ফেডারেশনের মহাসচিব এম এ আওয়াল ২০১৭ সালে ইসলামী দলগুলোর একটি জোট গঠনের চেষ্টা করেছিলেন। পরিকল্পিতী জোটে বাংলাদেশ খেলাফত আন্দোলন, ফরায়েজি আন্দোলন, ইমাম-উলামা পরিষদ, এবং ইসলামী ওআইসি জোটের অন্তর্ভুক্ত হবে। এই আন্দোলনের বিরোধিতা করেন দলের সভাপতি সৈয়দ নাজিবুল বাশার মাইজভান্ডারি। ১৭ এপ্রিল ২০১৮ খ্রিষ্টাব্দে সৈয়দ নাজিবুল বাশার মাইজভান্ডারি মহাসচিবের পদ থেকে এম এ আওয়ালকে অপসারণ করেন। এম এ আওয়ালের স্থলে তিনি দলের প্রেসিডিয়াম সদস্য সৈয়দ রেজাউল হক চাঁদপুরীকে মনোনীত করেন। মহাজোটের অধীনে পরবর্তী সাধারণ নির্বাচনে প্রতিদ্বন্দ্বিতা করতে ৩০ টি আসন চায় দলটি।
সৈয়দ নাজিবুল বাশার মাইজভান্ডারি চট্টগ্রাম-২ আসনের সংসদ সদস্য। ২০১৪ সালে তিনি বাংলাদেশ তরিকত ফেডারেশনের প্রার্থী হিসেবে নির্বাচিত হন। বাংলাদেশ তরিকত ফেডারেশনের প্রার্থী হিসাবে ২০১৪ সালে লক্ষ্মীপুর-১ আসন থেকে সংসদ সদস্য নির্বাচিত হন এম এ আউয়াল।
তরিকত ফেডারেশন বিভিন্ন ইস্যুতে বেশ কয়েকবার আন্দোলন করে এবং সফলতাও অর্জন করে। অতি সম্প্রতি দলের মহাসচিব সৈয়দ রেজাউল হক চাঁদপুরীর চাঁদপুরী শাহ দরবার শরীফের দোগাইয়া আশরাফিয়া ইসলামিয়া আলিম মাদরাসার মাঠে নির্মিত গুচ্ছগ্রাম প্রকল্প বাতিলের দাবীতে বখশীয়া দরবার শরফের পীর মাওলানা কুতুব উদ্দীন বখশীর নেতৃত্বে কুমিল্লা জেলা তরিকত ফেডারেশন পদুয়ার বাজার সংলগ্ন ঢাকা-চট্টগ্রাম মহাসড়ক প্রায় দুই ঘন্টা অবরোধ করে রাখে। এতে প্রায় পঞ্চাশ কিলোমিটার লম্বা যানজটের সৃষ্টি হয়। পরে কুমিল্লা জেলা প্রশাসক কামরুল হাসানের মাধ্যমে প্রধানমন্ত্রী বরাবর স্বারকলিপি প্রদান করে এবং জেলা প্রশাসকের আশ্বাসে তারা আন্দোলন স্থগিত করে।
গুলশানে জঙ্গী হামলার পর সংগঠনটির প্রধান সৈয়দ নজিবুল বশর মাইজভান্ডারী দাবি করেছিলেন কওমি মাদ্রাসার হাত ধরেই জঙ্গীবাদের গোড়াপত্তন হয়েছে।
বাংলাদেশের ইসলামী দলসমূহ
দিহ সাবজ জেলা

দেহ সাবজ জেলা আফগানিস্তানে কাবুল শহরে উত্তরপূবাঞ্চলে অবস্থিত একটি অন্যতম জেলা। ২০০২ সালের জাতিসংঘ শরণার্থীবিষয়ক হাইকমিশনার এর আনুমানিক হিসাব অনুযায়ী এখানকার জনসংখ্যা ছিল প্রায় ১০০,১৩৬ জন এর মত। যার মধ্যে থেকে প্রায় ৭০% এর মত পশতু সম্প্রদায়ের লোকজন বসবাস করে থাকেন এবং ৩০% এর মত তাজিক সম্প্রদায়ের লোকও রয়েছে।
ভৌগোলিক অবস্থান অনুযায়ী জেলাটির সীমানা পশ্চিমে শাকারদারা ও মীর বাচা কোট জেলা, উত্তর-পশ্চিমে কালাকান এবং কারাবাঘ জেলা, উত্তর ও পূর্ব অঞ্চলে পারভান প্রদেশ, দক্ষিণ পূর্বে রয়েছে সুরবী ও দক্ষিণে বাগরামি এবং কাবুল জেলার সীমাানা ঘিরে রয়েছে। দেহ সাবাজ এর সদর দফতর হচ্ছে তারাখেল গ্রাম, যেটি জেলার দক্ষিণ-পশ্চিম অঞ্চল জুড়ে অবস্থান করছে।
পাওয়ার গ্রিড বাংলাদেশ

পাওয়ার গ্রিড বাংলাদেশ পিএলসি বাংলাদেশের একমাত্র বিদ্যুৎশক্তি সঞ্চালন প্রতিষ্ঠান। এটি একটি সরকারি সংস্থা যা বাংলাদেশের বিদ্যুৎ গ্রিডগুলির মালিক এবং তা পরিচালনা করে থাকে। এটি বিদ্যুৎ উন্নয়ন বোর্ডের একটি সহায়ক সংস্থা।
কারবালা কাহিনী (টিভি ধারাবাহিক)

কারবালা কাহিনী হল একটি মহাকাব্যিক/ঐতিহাসিক টেলিভিশন ধারাবাহিক যা পরিচালনা করেছেন দাভুদ মিরবাঘেরি, ধারাবাহিকটি মুখতার আল-সাকাফির জীবনের উপর ভিত্তি করে নির্মিত। ১৪০ এরও বেশি অভিনেতা এতে অভিনয় করেছেন।
বাংলাদেশের এসএ টিভি ২০১৮ সালে ধারাবাহিকটি বাংলাদেশে আমদানি করে ও বাংলা ভাষায় ডাবিং করে সম্প্রচার করে।
বাংলাদেশ ছাড়াও ধারাবাহিকটি আরো কয়েকটি দেশে কয়েকটি ভাষায় অনুবাদ করে সম্প্রচার করা হয়েছে।
রাম পথিনেনি

রাম পথিনেনি (জন্ম: ১৫ মে ১৯৮৮) একজন ভারতীয় চলচ্চিত্র অভিনেতা। রাম তেলুগু ফিল্ম ইন্ডাস্ট্রির একজন জনপ্রিয় নায়ক। তিনি হায়দ্রাবাদে থাকেন।
সীতারাম চৌধুরী পথিনেনি এর পিতার নাম মুরালিমোহন পথিনেনি এবং চাচা জনপ্রিয় চলচ্চিত্র প্রযোজক রবি কিশোর পথিনেনি যিনি শ্রাবন্তী রবি কিশোর নামে পরিচিত। অন্ধ্রপ্রদেশের (বর্তমানে তেলেঙ্গানা) হায়দ্রাবাদে ১৯৮৮ সালে জন্মগ্রহণ করেন। তিনি তামিলনাড়ুর চেন্নাইয়ে অবস্থিত ছেত্তিনাদ বিদ্যাশ্রমে পড়াশোনা করেন।
২০০২ সালে রাম আদায়ালাম নামক একটি তামিল স্বল্পদৈর্ঘ্য চলচ্চিত্রে অভিনয় করে ইউরোপীয় চলচ্চিত্র উৎসবের সেরা অভিনেতার পুরস্কার জিতে নেন। নিউ জার্সি আর্ট ফিল্ম ফেস্টিভ্যালে পরিচালক এবং প্রযোজক পুরষ্কৃত হন। ২০০৬ সালে রাম দেবদাসু চলচ্চিত্রে নবাগত অভিনেতা হিসেবে অভিনয় করেন। দেবদাসু ব্লকবাস্টার হিট হয়, ১৭ টি হলে ১৭৫ দিন ধরে চলে এবং হায়দ্রাবাদের ওডিয়ন ৭০০এমএম থিয়েটারে ২০৫ দিন ধরে চলে। সুকুমার পরিচালিত জগাদম তার দ্বিতীয় চলচ্চিত্র। এটা বক্স অফিসে সাড়া জাগাতে সমর্থ না হলেও সমালোচকদের দৃষ্টি আকর্ষণ করে। তার পরের ছবি শ্রীনু ভাটিলা পরিচালিত এবং জেনেলিয়া ডি'সুজা অভিনীত রেডি সফল হয় এবং তাকে বড় নায়কদের কাতারে সামিল করে। রাম ২০০৯ সালে মাস্কা এবং গণেশ জাস্ট গণেশ চলচ্চিত্রে অভিনয় করেন। দ্বিতীয়টি বক্স অফিসে সফল না হলেও মাস্কা সফল হয়। প্রথম দিনে ₹২.৫ কোটি আয় করে এবং প্রথম সপ্তাহে লগ্নি অর্থ তুলে আনতে সক্ষম হয়। সে ২০১০ সালে শ্রীনিবাস পরিচালিত রাম রাম কৃষ্ণ কৃষ্ণ চলচ্চিত্রে অভিনয় করে। ২০১১ সালের কান্ডিরেগা ব্লকবাস্টার হিট হয়। পরের ছবি এন্ডুকান্তে প্রেমান্তাতে তামান্নার সঙ্গে জুটি গড়ে রাম।
রিজেন্ট পাওয়ার লিমিটেড

রিজেন্ট পাওয়ার প্রাইভেট লিমিটেড একটি বেসরকারি কোম্পানী। এটি ২০০৭ সালে প্রতিষ্ঠিত হয় এবং চট্টগ্রামের হাবিব গ্রুপের একটি সহযোগী প্রতিষ্ঠান। এই বিদ্যুত কেন্দ্রটি চট্টগ্রাম-এর বাড়বকুন্ড তে অবস্থিত। এবং এই বিদ্যুত কেন্দ্রটি প্রতিদিন ২২ মেগাওয়াট বিদ্যুত উৎপাদন করে থাকে।
নষ্টনীড়

নষ্টনীড় হল ১৯০১ সালে রবীন্দ্রনাথ ঠাকুর রচিত বাংলা ভাষার একটি ছোটগল্প। এই ছোটগল্পের উপর ভিত্তি করে প্রখ্যাত পরিচালক সত্যজিৎ রায় ১৯৬৪ সালের চারুলতা নামে একটি চলচ্চিত্র নির্মাণ করেন। এই ছোটগল্পে একজন নিসঙ্গ নারীর কথা তুলে ধরা হয়েছে। এটি রবীন্দ্রনাথ ঠাকুরের রচিত শ্রেষ্ঠ ছোটগল্পগুলোর একটি বলে বিবেচিত।
ম্যারি লগো'র মতে, নষ্টনীড়ের ইংরেজি অনুবাদ (লাগো ও সুপ্রিয় সেনের অনুবাদ) তিনবার মুক্তি পায়: ১৯০১  সালে ধারাবাহিক বিন্যাসে, ১৯০৯ সালে রচিত রবীন্দ্রনাথের কাল্পনিক সংগ্রহের ছোটগল্প-এর অংশ হিসেবে, ১৯২৬ সালে একটি বিশেষ সংক্ষিপ্ত কাহিনী সংগ্রহের অংশ হিসাবে, নষ্টনীড় প্রকাশিত হয় । (পৃঃ ৯)
এই গল্পটি ইঙ্গিত দেয় যে এই গল্পটি রচিত হয়ে থাকতে পারে রবীন্দ্রনাথের বড় ভাই জ্যোতিরিন্দ্রনাথ; জ্যোতিরিন্দ্রনাথের স্ত্রী কদম্বরী দেবী (রবীন্দ্রনাথের বিয়ের পরেই আত্মহত্যা করেছেন); এবং রবীন্দ্রনাথ ঠাকুরের (যিনি কবিতা পড়া এবং লেখার সাথে অনেক সময় কদম্বরীর সাথে কাটিয়েছিলেন) মধ্যেকার সম্পর্কের উপর নির্ভর করে।
নষ্টনীড় ১৯শ শতকের শেষের দিকের বাংলার পটভূমিতে রচিত যা বাংলার নবজাগরণ বা বেঙ্গল রেনেসাঁর অংশ এবং ব্রাহ্মসমাজের দ্বারা প্রভাবিত হয় এমন রচনাগুলির মধ্যে একটি যা বাঙালিদের জীবন সম্পর্কে অনুসন্ধান করে। উদার ধারণা সত্ত্বেও, ভূপতি তার স্ত্রী চারুর একাকিত্ব এবং অসন্তোষের প্রতি অন্ধ। তার ভাই অমল, যিনি চারুর মধ্যে প্রগাঢ় অনুভূতি জাগিয়ে তোলেন, তার সাথেই ভূপতি বুঝতে পারেন যে তিনি কী হারিয়েছেন। এই উপন্যাসে গল্পটি, তিনটি কেন্দ্রীয় চরিত্র চারু, অমল ও ভূপতিকে নিয়ে গড়ে উঠেছে।
"চারুলতা" (দ্য লোনলি ওয়াইফ) বাংলা চলচ্চিত্র সত্যজিৎ রায়ের দ্বারা ১৯৬৪ সালে নির্মিত হয় নষ্টনীড় গল্পের উপর ভিত্তি করে। এই চলচ্চিত্রটিতে সৌমিত্র চট্টোপাধ্যায়, মাধবী মুখোপাধ্যায় এবং শৈলেন মুখোপাধ্যায় অভিনয় করেছিলেন। ১৯৬৪ সালে মুক্তিপ্রাপ্ত এই চলচ্চিত্রটি ইংরেজিভাষী বিশ্বে দ্য লোনলি ওয়াইফ (The Lonely Wife) নামে পরিচিত। সার্থক চিত্রায়নের প্রয়োজনে চলচ্চিত্রের গল্পের কাহিনী খানিকটা পরিবর্তন করা হয়েছে মূল ছোটগল্প নষ্টনীড়-এর কাহিনী থেকে। এই চলচ্চিত্রটি ১৯৬৪ সালে বার্লিন চলচ্চিত্র উৎসব প্রদর্শিত হয় এবং সেখান থেকে থেকে সিলভার বেয়ার পুরস্কার পায়। ১৯৬৫ সালে সেরা চলচ্চিত্র হিসাবে ভারতের জাতীয় চলচ্চিত্র পুরস্কারের গোল্ডেন লোটাস পুরস্কার অর্জন করে এবং ওই একই বছর ১৯৬৫ সালে ওসিআইসি (OCIC) পুরস্কার পায় চলচ্চিত্রটি।
নষ্টনীড় গল্পকে ভিত্তি করে আরেকটি চলচ্চিত্র চারুলতা নামে ২০১১ সালে নির্মিত হয় পরিচালক অগ্নিদেব চট্টোপাধ্যায়েের দ্বারা। এই চলচ্চিত্রে চারুলতা চরিত্রে অভিনয় করেছেন ঋতুপর্ণা সেনগুপ্ত। 
নষ্টনীড়-এর উপর ভিত্তি করে রঙ্গন চক্রবর্তীর দ্বারা নির্মিত চলচ্চিত্র আমি চরুলতা নামে পরিচিত, যা বর্তমানে নির্মাণাধীন। এখানে ভূপতি চরিত্রে রাহুল বসু এবং চারুলতা চরিত্রে অনন্যা চট্টোপাধ্যায়কে অভিনয় করতে দেখা যাবে।
রবীন্দ্রনাথ ঠাকুরের ছোটগল্প ‘নষ্টনীড়’ এর অন্যতম প্রধান চরিত্র চারুলতা দ্বারা অনুপ্রেরিত হয়ে টেলিফিল্ম নির্মাণ করেছেন পরিচালক আলভী আহমেদ। টেলিছবিটির নামকরণ করা হয়েছে ‘চারুলতা ২০১৬’। বর্তমান সময়ের প্রেক্ষাপটে চারুলতার চরিত্রটি বিশেষায়িত করা হয়েছে এই টেলিফিল্মে। নাম ভূমিকায় অভিনয় করছেন জনপ্রিয় অভিনেত্রী নওশীন। এছাড়াও আরো দু’টি প্রধান চরিত্রে রয়েছেন শহীদুজ্জামান সেলিম ও কল্যাণ কোরাইয়াকে। টেলিছবিটি ২০১৬ সালের ঈদে দীপ্ত টিভিতে প্রচারিত হয়েছিল।
মর্নিং গ্লোরি (১৯৩৩-এর চলচ্চিত্র)

মর্নিং গ্লোরি হল লোয়েল শেরমান পরিচালিত ১৯৩৩ সালের মার্কিন নাট্য চলচ্চিত্র। নাট্যকার জো আকিন্সের একই নামের মঞ্চনাটক অবলম্বনে এর চিত্রনাট্য লিখেন হাওয়ার্ড জি. গ্রিন। এতে শ্রেষ্ঠাংশে অভিনয় করেন ক্যাথরিন হেপবার্ন, ডগলাস ফেয়ারব্যাঙ্কস জুনিয়র ও আডলফ মেনজো।
চলচ্চিত্রটি ১৯৩৩ সালে ১৮ই আগস্ট মার্কিন যুক্তরাষ্ট্রে মুক্তি পায়। হেপবার্ন এই চলচ্চিত্রে অভিনয়ের জন্য ৬ষ্ঠ একাডেমি পুরস্কারে শ্রেষ্ঠ অভিনেত্রী বিভাগে পুরস্কার লাভ করেন। ১৯৫৮ সালে "স্টেজ স্ট্রাক" নামে চলচ্চিত্রটি পুনর্নির্মিত হয়।
ইভা লাভলেস চরিত্রের জন্য প্রযোজনা কোম্পানি আরকেও পিকচার্সের প্রথম পছন্দ ছিল তৎকালীন সুপরিচিত অভিনেত্রী কনস্ট্যান্স বেনেট। কিন্তু নবাগত হেপবার্ন যখন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্য জন্মগ্রহণ করেছেন, প্রযোজক তাকে এই চরিত্রে অভিনয়ের সুযোগ দেন।
সিনেমা সার্কিটগুলো তাদের প্রদর্শনীর খরচ বাদ দিয়ে বক্স অফিস টিকেট বিক্রির ১১৫,০০০ মার্কিন ডলার মুনাফা অর্জন করে।
পর্যালোচনা সংগ্রাহক ওয়েবসাইট রটেন টম্যাটোস-এ ৯টি পর্যালোচনার ভিত্তিতে ৬.১/১০ গড়ে চলচ্চিত্রটির রেটিং স্কোর ৮৭%।
হেলাল খান

হেলাল খান একজন বাংলাদেশী চলচ্চিত্র অভিনেতা এবং প্রযোজক। তার প্রথম চলচ্চিত্র ছিল "প্রিয় তুমি" (১৯৯৫)। তিনি একাধারে নায়ক, গায়ক, রাজনীতিবিদ ও কলামিস্ট। তিনি তার কর্মজীবনে ৫০টিরও বেশি ছবিতে কাজ করেছেন। খান ২০০২ এবং ২০০৩ সালে ২ বার জাতীয় চলচ্চিত্র পুরস্কার লাভ করেছিলেন।
তিনি বিএনপির অঙ্গ সংগঠন জাতীয়তাবাদী সামাজিক ও সাংস্কৃতিক সংস্থা (জাসাস) এর আহবায়ক। ২০১৮ সালের ৩০ ডিসেম্বরে সাধারণ নির্বাচনে জাতীয় ঐক্যফ্রন্ট তথা বাংলাদেশ জাতীয়তাবাদী দল (বিএনপি) থেকে মনোনয়ন পান, ধানের শীষ প্রতীক নিয়ে নৌকা প্রতীকের সাথে তুমুল হাড্ডাহাড্ডি লড়াই করেছিলেন।।
লিঙ্গত্বক পুনঃস্থাপন যন্ত্র

একটি পুন:স্থাপন যন্ত্র হল এমন একটি যন্ত্র যা ব্যবহার করা হয় অস্ত্রোপচারহীন লিঙ্গত্বক পুনঃস্থাপনের জন্য, লিঙ্গত্বক-এ টান সৃষ্টি করার জন্য, যালিঙ্গত্বক পুনঃস্থাপনে সাহায্য করে। যারা এই ধরনের একটি যন্ত্র ব্যবহার করে তারা কলা-সম্প্রসারণের কৌশল প্রয়োগ করে, যাতে নতুন চামড়া গজায়। 
বিংশ ও একবিংশ শতাব্দিতে নতুন পুনঃস্থাপন যন্ত্র আবিষ্কার হয় যাতে করে খৎনা করা পুরুষরা কোন কষ্ট ছাড়াই তাদের লিঙ্গত্বক-কে ফিরে পেতে পারেন। প্রথম প্রথম পুনঃস্থাপন যন্ত্র না থাকার কারণে অনেক পুরুষ হাত দিয়ে চামড়াকে শিশ্নমুণ্ডের উপর টেনে আনত এবং দীর্ঘক্ষণ রাখত। কিন্তু আধুনিক যন্ত্রের আবিষ্কার লিঙ্গত্বক পুনঃস্থাপন কুরেছে ঝামেলামুক্ত এবং আরামদায়ক।
টেপবিহীন যন্ত্র নিম্নোক্ত উপায়ে ব্যবহার করতে হবে।
ঘরে বসেই পুনঃস্থাপন যন্ত্র প্রস্তুত করা সম্ভব। একটি প্লাস্টিকের বোতলের ক্যাপ সংগ্রহ করতে হবে। ক্যাপটি যতটা সম্ভব ছোট হলেই ভাল, তাহলে শিশ্নমুণ্ডের সাথে ভালোভাবে আঁটকে লেগে থাকবে। ক্যাপটির মাথা-র মাঝখানে মোমবাতি দিয়ে পুড়িয়ে নিতে হবে এবং কলম বা অন্য লম্বা কাঠির মত জিনিস দিয়ে একটি বড় গর্ত করতে হবে। এতে করে ক্যাপটির মাথা দিয়ে শিশ্নমুণ্ডটিকে বাইরের দিকে বের করে রাখা যাবে। আবার ক্যাপের মাথা না পুড়িয়ে ক্যাপটিকে শিশ্নমুণ্ডের সাথে লাগিয়ে রাখা যাবে। এতে দিব্যি ক্যাপটি শিশ্নের সাথে আঁটকে থাকবে।
লিঙ্গত্বক-পুনঃস্থাপন যন্ত্রের মূল কাজ হচ্ছে শিশ্নমুণ্ডকে লিঙ্গত্বকের অবশিষ্টাংশ দিয়ে ঢেকে রাখা। খৎনার পর লিঙ্গত্বকের অবশিষ্টাংশ যা থাকে, তা শিশ্নমুণ্ডকে ঢেকে রাখার জন্য যথেষ্ট না হলেও এটিকে টেনে শিশ্নমুণ্ডের উপর এনে শিশ্নমুণ্ডকে ঢাকা সম্ভব।
ফারজা জেলা

ফারজা জেলা আফগানিস্তানের কাবুল প্রদেশের একটি নতুন জেলা। এখানে প্রায় ১৮,০০০ এর মত লোকের জনসংখ্যার বসতি রয়েছে। ফারজা হচ্ছে আফগানিস্তানের কাবুল এর সবচেয়ে সবুজতম জেলা। ফারজা শব্দের অর্থ হল দ্রুত চলা। প্রায় ১০০ বছর পূর্বে ফারজা এলাকার অধিবাসীদের রাজত্বের অধিনে জীবনধারা পরিচালিত হত। ফারজার কেন্দ্রীয় অঞ্চলের নাম কালা মেরা। কালা মিরা সাঈদ বাবসা এর হাত ধরেই তৈরি করা হয়েছিল, যিনি ছিলেন অত্যন্ত বিচক্ষন ব্যক্তিত্ব এবং শান্তিপূর্ণ লোকও ছিলেন। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী, পশতুন ও তাজিকদের সমন্বয়ে জেলাটি গঠন করা হয়েছে। ১৯৯১ সালে জানুয়ারীতে, ফারজা একটি স্বাধীন জেলা হিসেবে মির বাচা কট জেলা থেকে পৃথক হয়ে যায় কিন্তু এই অবস্থানটা তালেবান সরকার কর্তৃক স্বীকৃত ছিল না। জেলাটির সদর দপ্তর হচ্ছে দহনওয়া ফারজা। এটি শোমালি প্লেইনের এর উত্তর-পশ্চিমাঞ্চলীয় পর্বতমালার পাহাড়ী অঞ্চল কাবুলের একটি ছোট জেলা হিসেবে পরিচিত। ফারজা জেলায় প্রায় ১৮টির মত গ্রাম রয়েছে। আয়ের মূল উৎস বলতে এখানকার অধিবাসীদের কৃষি শিল্পকেই বোঝান হয়ে থাকে।
তাকানুকুই

তাকানাকুই এক ধরনের মারামারির উৎসব যার জন্ম পেরুর কুমবিভিলকাস প্রদেশে। কুয়েচুয়া ভাষায় তাকানাকুই শব্দটির আক্ষরিক অর্থ একে অন্যকে আঘাত করা। উৎসবে থাকে নাচ এবং মারামারি যা দিয়ে পুরাতন বিরোধ মীমাংসা করা হয় কিংবা শুধুমাত্র বীরত্ব প্রকাশের জন্য করা হয়।
প্রতিবছর ২৫ ডিসেম্বর ভোরবেলা এই মারামারির উৎসব আয়োজিত হয়। এই উপলক্ষ্যে কয়েকদিন ধরে মদ্যপান আর নাচগানে শহরে চলে আসে উৎসবের আমেজ। ষোল শতকের তাকি উনকুই নামক প্রতিরোধ আন্দোলনকে সম্মান করে গাওয়া হয় ওয়েইলিয়া নামের বিশেষ ঘরানার সঙ্গীত। হাজার হাজার কণ্ঠে মুখরিত হয় আন্দিজের প্রাচীন গিরিকন্দর। গানগুলোর বিশেষত্ব হচ্ছে প্রতিরোধ, সাহস আর স্বাধীনতা। দখলদার স্প্যানিশদের শাসনের বিরুদ্ধে লড়েছে এসব পাহাড়িদের পূর্বপুরুষেরা। মিছিল করে সবাই জমা হয় কোনো ফাঁকা জায়গায়, পুরুষেরা উচ্চকণ্ঠে গান গায় বিশেষ এক সুরে। প্রতিপক্ষ এসে দেখা করে মাঝের ফাঁকা জায়গায়। চুল টানা আর মাটিতে পড়ে গেলে মারামারি চলবে না। এছাড়া লাথি, ঘুষি সবই বৈধ। অস্ত্র নিষিদ্ধ। রেফারী মারামারি পরিচালনা করেন। কেউ যদি রেফারীর সিদ্ধান্ত পছন্দ না করে, সে আপিল করতে পারে। আপিলে জিতলে আরেক দফা লড়াই চলে। নারী-পুরুষ তো বটেই; বাচ্চা, এমনকি বুড়ো-বুড়িও এই মারামারিতে অংশ নিতে পারে। তবে বিপরীত লিঙ্গের মধ্যে লড়াই করা নিষেধ।
তাকানাকুই উৎসবের সময় মানুষ মূলত পাঁচ রকমের পোশাক পরে। উলের তৈরি ঘোড়ায় চড়ার পোশাক, চামড়ার জ্যাকেট আর লাল, সবুজ, হলুদ, সাদা রঙ এর রঙচঙা স্কি মাস্ক হল মাখেনো নামক পোশাকের অংশ। হাতে থাকে মহিষের শিং দিয়ে তৈরি মদের পাত্র। মাখেনা পোশাকের সাথে অনেকে একটি টুপি ব্যবহার করে। টুপির মাথায় কোনো মৃত পাখি বা হরিণের খুলি বসিয়ে তৈরি করা হয় কুয়ারাওয়াতান্না পোশাক। বেশিরভাগ মানুষ এই পোশাকটাকেই বেছে নেয়।
আরেকটি পোশাক হচ্ছে নেগরো পোশাক। নেগরো পোশাকটা মূলত দাস মালিকদের পোশাকের অনুকরণে বানানো হয়। উঁচু কানাতের চামড়ার বুট, সুন্দর শার্ট, ওয়েস্টকোট ইত্যাদি পরে ঘুরে বেড়ায় নেগরোরা। একটা সময়ে কেবল ধনী লোকেরাই এই পোশাক পরতো। চল্লিশের দশকে পঙ্গপালের ঝাঁক এসে আন্দিজকে ন্যাড়া করে দিয়ে গিয়েছিল। তাদের কথা স্মরণ করেই তৈরি হয়েছে লাঙ্গোস নামের বিচিত্র পোশাক। নানা রকম চকচকে বস্তু দিয়ে বানানো হয় এই পোশাক। হাতে ঝুলিয়ে নিতে হয় মরা একটা পাখি।
এর বাইরে বাকি সব পোশাককে কারা গালো বলা হয় হয়। কারা গালো যারা পরে তারা মিছিলে অংশ নেয়, নাচ, গান, হৈ-হুল্লোড় সবই করে কিন্তু মারামারিতে অংশ নেয় না।
প্রত্যেক মারামারির শেষে হারুক বা জিতুক, প্রতিপক্ষের সাথে করমর্দন ও আলিঙ্গন করতেই হবে। এই সামান্য সৌজন্যটুকুই সরল পাহাড়িদের বিরোধ মেটাবার জন্য যথেষ্ট হয়েছে।
লিমার কর্তারা বেশ কয়েকবার আইন করে তাকানাকুই নিষিদ্ধ করতে চেয়েছিল। কিন্তু পাহাড়িদের প্রতিরোধের মুখে সে পদক্ষেপ বাতিল হয়।
টংগী সরকারি কলেজ

টংগী সরকারি কলেজ বাংলাদেশের গাজীপুর সদর উপজেলার টঙ্গীতে অবস্থিত একটি সরকারি শিক্ষাপ্রতিষ্ঠান।
১৯৭২ সালে স্থানীয়দের উদ্যোগে কলেজটি প্রতিষ্ঠিত হয়। ১৯৮৮ সালের ৪ঠা জানুয়ারি টংগী কলেজটি জাতীয়করণ করা হয়। ১৯৯৬ সালে মানবিক ও বাণিজ্য শাখার ৮টি বিষয়ে স্নাতক কোর্স এবং পর্যায়ক্রমে স্নাতকোত্তর কোর্স চালু হয়। ২০১২ সালে বিজ্ঞান ও মানবিক শাখায় আরও ৪টি বিষয়ে স্নাতক কোর্স চালু হয়। ২০২৩ সালে এর একাডেমিক ভবনের ষষ্ঠ তলার ভিত্তিপ্রস্তর উদ্বোধন করা হয়। ২০২৪ সালে দুর্নীতি দমন কমিশনের তদন্ত দল কলেজের পাশে অবস্থিত পাট ও বস্ত্র মন্ত্রণালয়ের একটি অডিটরিয়াম চলমান মামলার মাঝে ভেঙ্গে কলেজ কর্তৃপক্ষ কর্তৃক এর সম্পদ আত্মসাৎ করার অভিযোগের প্রাথমিক প্রমাণ পেয়েছে বলে ঘোষণা করে।
গেজ হুজ কামিং টু ডিনার

গেজ হুজ কামিং টু ডিনার () হল স্ট্যানলি ক্রেমার প্রযোজিত ও পরিচালিত ১৯৬৭ সালের মার্কিন হাস্যরসাত্মক নাট্য চলচ্চিত্র। ছবিটির চিত্রনাট্য রচনা করেছেন উইলিয়াম রোজ। এতে শ্রেষ্ঠাংশে অভিনয় করেছেন স্পেন্সার ট্রেসি, সিডনি পোয়াটিয়ে ও ক্যাথরিন হেপবার্ন। এটি ট্রেসি ও হেপবার্ন জুটির নবম ও সর্বশেষ চলচ্চিত্র।
চলচ্চিত্রটি ১৯৬৭ সালের ডিসেম্বরে মুক্তি পায়। ৪০তম একাডেমি পুরস্কারে হেপবার্ন শ্রেষ্ঠ অভিনেত্রী এবং শ্রেষ্ঠ লেখনী (মৌলিক চিত্রনাট্য) বিভাগে, এবং ২২তম বাফটা পুরস্কারে ট্রেসি শ্রেষ্ঠ অভিনেতা ও হেপবার্ন শ্রেষ্ঠ অভিনেত্রী বিভাগে পুরস্কার লাভ করেন। এছাড়া চলচ্চিত্রটি ভেনিস চলচ্চিত্র উৎসব থেকে তিনটি বিভাগে দাভিদ দি দোনাতেল্লো পুরস্কার লাভ করে। ২০১৭ সালে "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস চলচ্চিত্রটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচিত করে।
চলচ্চিত্রটি ১৯৬৮ সালের ১লা জানুয়ারি প্রেক্ষাগৃহে মুক্তি দেওয়া হয়। ১৯৮৭ সালের ১২ই ডিসেম্বরে ছবিটি মুক্তির মূল তারিখের ২০ বছর পূর্তি উপলক্ষ্যে ছবিটি ভিএইচএস ফরম্যাটে মুক্তি দেওয়া হয়। ২০০১ সালের ২২শে মে ছবিটি ডিভিডি ফরম্যাটে মুক্তি দেওয়া হয়।
গুলদারা জেলা

গুলদারা জেলা আফগানিস্তানের কাবুল প্রদেশের উত্তর-পশ্চিম অংশে অবস্থিত। ২০০৬ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ২৫,২১৩ জন এর মত। যার মধ্যে থেকে প্রায় ৭০% এর মত তাজিক সম্প্রদায়ের এবং ৩০% এর মত পশতুন সম্প্রদায়ের লোকজন বসবাস করে থাকেন।
ভৌগোলিক অবস্থান অনুযায়ী জেলাটির পশ্চিমে পারভান প্রদেশের সীমান্ত, উত্তরে ফারজা জেলা, কারাবাঘ, কালাকান এবং মীর বাচা কট জেলাসমূহ রয়েছে, এছাড়া পূর্ব ও দক্ষিণে শাকদারা জেলার সীমানা ঘিরে রেখেছে। এটির সদর দপ্তর হল গুলদারা, যেখানে জেলার উত্তর-পূর্বাঞ্চলের একটি গ্রাম নিয়ে গঠন করা হয়েছিল। জেলাটি প্রায় ৪৫ টির মত গ্রাম নিয়ে গঠন করা হয়েছে। জেলাটি বুরহানউদ্দিন রব্বানী সরকারে অধীনস্থ না যাওয়া পর্যন্ত শাকদারা জেলা এর অংশ ছিল। গৃহযুদ্ধকালীন সময়ে জেলাটির প্রায় সম্পূর্ণ এলাকা ধ্বংস হয়ে গিয়েছিল। এছাড়াও কাবুলের প্রধান সড়কের কাছাকাছি প্রধান গ্রামগুলোও বিলীন হয়ে যায়। এটি বিচ্ছিন্ন গ্রামগুলির সমন্বয়ে একটি ছোট জেলা হিসেবে পরিচিত।
ইসতালিফ জেলা

ইসতালিফ জেলা আফগানিস্তানের কাবুল প্রদেশের উত্তর-পশ্চিম অঞ্চলে অবস্থিত একটি জেলা। ২০০২ সালের জাতিসংঘ শরণার্থীবিষয়ক হাইকমিশনার এর আধিকারিক হিসাব অনুযায়ী এখানকার জনসংখ্যা প্রায় ৮,৫০০ জন এর মত। যার মধ্যে থেকে তাজিক, পশতুন এবং হাজারা সম্প্রদায়ের সংমিশ্রনে তৈরী হয়েছে।
ভৌগোলিক অবস্থান অনুযায়ী জেলাটির উত্তর ও পশ্চিমে পারভান প্রদেশের সীমান্তে, পূর্বে কারাবাঘ জেলা এবং দক্ষিণে গুলদারা জেলা এর সীমানা ঘিরে রেখেছে। জেলা সদর দপ্তরটি হল ইসতালিফ গ্রাম, যা জেলার দক্ষিণ-পূর্ব অংশে অবস্থান করছে।
অবসর বিনোদন

বিনোদন হচ্ছে অবসরের কোনও কর্ম, অবসর যা বিশ্লেষণমূলক সময়। "অবসর বিনোদনের জন্য কোনও কিছু করার চাহিদা" একটি অপরিহার্য উপাদান, মানব জীববিদ্যা ও মনোবিজ্ঞানের জন্য। বিনোদনমূলক কার্যক্রম প্রায়ই করা হয় রমণ, বিনোদন, বা আনন্দ এবং "মজা" হিসাবে ধরা হয়।
"বিনোদন" (ইংরেজিতে 'recreation') শব্দটি প্রথম ইংরেজিতে ব্যবহৃত হয় সম্ভবত ১৪ শতকের শেষের দিকে, প্রথম অর্থ, "জলখাবার বা আরোগ্যকরণ একজন অসুস্থ ব্যক্তির", মোড় প্রাপ্ত করল লাতিন ("re": "পুনঃ", "creare": "তৈরি করা, প্রসব করা, জন্ম দেওয়া")।
মানবজাতি তাদের সময় কাটায় দৈনিক জীবনজাপনের কার্যক্রমে, কাজে, নিদ্রায়, সামাজিক কর্তব্যে, এবং বিনোদনে।
যৌথ মূলধনী কোম্পানি

যৌথ মূলধনী কোম্পানি হল একটি ব্যবসায়িক সত্তা যেখানে কোম্পানির মূলধন শেয়ার শেয়ারহোল্ডাররা ক্রয় ও বিক্রি করতে পারে। প্রতিটি শেয়ারহোল্ডার অনুপাতে কোম্পানির মূলধনের মালিক, তাদের শেয়ার (মালিকানার শংসাপত্র) দ্বারা প্রমাণিত। শেয়ারহোল্ডাররা কোম্পানির অব্যাহত অস্তিত্বে কোনো প্রভাব ছাড়াই তাদের শেয়ার অন্যদের কাছে হস্তান্তর করতে সক্ষম। 
আধুনিক দিনের কর্পোরেট আইনে, একটি যৌথ মূলধনী কোম্পানির অস্তিত্ব প্রায়ই অন্তর্ভুক্তির সমার্থক হয় (শেয়ারহোল্ডারদের থেকে আলাদা আইনি ব্যক্তিত্বের অধিকার) এবং সীমিত দায় (শেয়ারহোল্ডাররা কোম্পানির ঋণের জন্য শুধুমাত্র তাদের বিনিয়োগ করা অর্থের মূল্যের জন্য দায়ী)। অতএব, যৌথ মূলধনী কোম্পানিগুলি সাধারণত কর্পোরেশন বা সীমিত কোম্পানি হিসাবে পরিচিত।
কিছু এখতিয়ার এখনও সীমিত দায় ছাড়া যৌথ মূলধনী কোম্পানি নিবন্ধন করার সম্ভাবনা প্রদান করে। যুক্তরাজ্যে এবং অন্যান্য দেশে যারা কোম্পানি আইনের মডেল গ্রহণ করেছে, তারা সীমাহীন কোম্পানি হিসাবে পরিচিত।
একটি যৌথ মূলধনী কোম্পানি একটি কৃত্রিম ব্যক্তি; এটি রচনাকারী ব্যক্তিদের থেকে পৃথক আইনগত অস্তিত্ব রয়েছে। এটি মামলা করতে পারে এবং তার নিজের নামে মামলা করা যেতে পারে। এটি আইন দ্বারা তৈরি করা হয়েছে, বাণিজ্যিক উদ্দেশ্যে প্রতিষ্ঠিত হয়েছে এবং এতে বিপুল সংখ্যক সদস্য রয়েছে। প্রতিটি সদস্যের শেয়ার অন্যান্য সদস্যদের সম্মতি ছাড়াই ক্রয়, বিক্রি এবং স্থানান্তর করা যেতে পারে। এর মূলধন হস্তান্তরযোগ্য শেয়ারে বিভক্ত, বড় উদ্যোগের জন্য উপযুক্ত। যৌথ মূলধনী কোম্পানিগুলির একটি চিরস্থায়ী উত্তরাধিকার এবং একটি সাধারণ সিল আছে।
সিলেট সিটি কর্পোরেশনের ওয়ার্ডসমূহ

বাংলাদেশের সিলেট নগরী অনেকগুলো ওয়ার্ডে বিভক্ত। ২০১১ সালের তথ্য মোতাবেক, সিলেট সিটি কর্পোরেশনে ৪২টি ওয়ার্ড রয়েছে।
কাউন্সিলর: সৈয়দ তৌফিকুল হাদী
কাউন্সিলর: "বিক্রম কর সম্রাট"
কাউন্সিলর: " এ.কে.এম লায়েক"
কাউন্সিলর: "শেখ তোফায়েল আহমেদ সেপুল"
কাউন্সিলর: "রেজওয়ান আহমদ"
কাউন্সিলর: "ফরহাদ চৌধুরী শামিম"
কাউন্সিলর: সায়ীদ মোহাম্মদ আব্দুল্লাহ
কাউন্সিলর- জগদীশ চন্দ্র
কাউন্সিলরঃ মখলিছুর রহমান কামরান
কাউন্সিলর- হাজী এডভোকেট আব্দুর রকিব বাবলু
কাউন্সিলর- শান্তনু দত্ত শন্তু
কাউন্সিলর- নজরুল ইসলাম মুনিম
কাউন্সিলর- ছয়ফুল আমিন বাকের
কাউন্সিলর- আব্দুল মুহিত জাবেদ
কাউন্সিলরঃ রাশেদ আহমদ
কাউন্সিলরঃ জিল্লুর রহমান উজ্জ্বল
কাউন্সিলর- এস এম শওকত আমীন তৌহিদ
কাউন্সিলরঃ আজাদুর রহমান আজাদ
কাউন্সিলর: মোঃ আব্দুর রকিব তুহিন
কাউন্সিলর:মো:ফজলে রাব্বী চৌধুরী(মাসুম)
কাউন্সিলর- মোঃ মোস্তাক আহমদ
কাউন্সিলর: হুমায়ূন কবীর সুহিন
কাউন্সিলর কার্যালয়: তেররতন বাজার
কাউন্সিলর : জনাব তাকবির ইসলাম পিন্টু।
কাউন্সিলর: মোহাম্মদ তৌফিক বক্স লিপন
কাউন্সিলর:সাইয়েদ আব্দুল জলিল নজরুল 
কাউন্সিলর : রায়হান হোসেন
কাউন্সিলর: মাজহারুল ইসলাম শাকিল 
কাউন্সিলর: রকিব খান
কাউন্সিলর: নজমুল হোসেন 
কাউন্সিলর: 
কাউন্সিলর: দেলোয়ার হোসেন 
কাউন্সিলর: জয়নাল আবেদীন 
কাউন্সিলর:জনাব জাহাঙ্গীর আলম 
কাউন্সিলর: হিরণ মাহমুদ নিপু
কাউন্সিলর: রিয়াজ আহমেদ 
কাউন্সিলর: হেলাল উদ্দিন
কাউন্সিলর : জনাব আলতাফ হোসেন সুমন
কাউন্সিলর : লিটন আহমদ
কাউন্সিলর : মোঃ ফারুক হোসেন সিকদার সহকারী পরিচালক, ফায়ার সার্ভিস এন্ড সিভিল ডিফেন্স, সিলেট ও দায়িত্বপ্রাপ্ত কর্মকর্তা ৪০ নং ওয়ার্ড, ৪১ নং ওয়ার্ড, ৪২ নং ওয়ার্ড সিলেট সিটি কর্পোরেশন, সিলেট। 
ওয়ার্ড সচিব : নূরুদ্দীন 
কম্পিউটার অপারেটর : মাহবুবুর রহমান
দ্য লায়ন ইন উইন্টার (১৯৬৮-এর চলচ্চিত্র)

দ্য লায়ন ইন উইন্টার () হল অ্যান্থনি হার্ভি পরিচালিত ১৯৬৮ সালের ব্রিটিশ নাট্য চলচ্চিত্র। জেমস গোল্ডম্যান রচিত "একই নামের" নাটক অবলম্বনে ছবিটির চিত্রনাট্য লিখেন তিনি নিজেই। এটি প্রযোজনা করেন জোসেফ ই. লেভিন ও মার্টিন পোল। এতে শ্রেষ্ঠাংশে অভিনয় করেন পিটার ওটুল, ক্যাথরিন হেপবার্ন, জন ক্যাসল, অ্যান্থনি হপকিন্স, জেন মেরো, টিমোথি ডাল্টন ও নাইজেল টেরি।
চলচ্চিত্রটি ১৯৬৮ সালের ৩০ অক্টোবর মার্কিন যুক্তরাষ্ট্রে মুক্তি পায় এবং ব্যবসায়িকভাবে সফল হয়। এটি সে বছরের ১২তম সর্বোচ্চ আয়কারী চলচ্চিত্র ছিল। এটি ৪১তম একাডেমি পুরস্কারে শ্রেষ্ঠ চলচ্চিত্রসহ সাতটি বিভাগে মনোনয়ন লাভ করে এবং হেপবার্নের শ্রেষ্ঠ অভিনেত্রী বিভাগে (বারবারা স্ট্রাইস্যান্ডের সাথে যৌথভাবে) পুরস্কারসহ তিনটি বিভাগে পুরস্কার লাভ করে। এছাড়া এটি শ্রেষ্ঠ নাট্য চলচ্চিত্র ও অভিনেতা বিভাগে দুটি গোল্ডেন গ্লোব পুরস্কার এবং শ্রেষ্ঠ অভিনেত্রী ও শ্রেষ্ঠ সঙ্গীত বিভাগে দুটি বাফটা পুরস্কার লাভ করে। ২০০৩ সালে এটি টেলিভিশন চলচ্চিত্র হিসেবে পুনর্নির্মিত হয়।
চলচ্চিত্রটি মুক্তির পর উত্তর আমেরিকায় পরিবেশকদের ভাড়া থেকে ৬.৪ মিলিয়ন মার্কিন ডলার আয় করে। মুক্তির পরের বছর ১৯৬৯ সালে এটি মার্কিন যুক্তরাষ্ট্রের বক্স অফিসে ১৪তম জনপ্রিয় চলচ্চিত্র ছিল।
পর্যালোচনা সংগ্রাহক ওয়েবসাইট রটেন টম্যাটোস-এ ৩৪টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ৯১%। ওয়েবসাইটটির সমালোচকদের পরিসংখ্যান বলে, "পূর্বতন সময়কাল সম্পর্কিত গড়পড়তা চলচ্চিত্রের চেয়ে সূক্ষ্ম ও বুদ্ধিদীপ্ত, "দ্য লায়ন ইন উইন্টার" পিটার ওটুল, ক্যাথরিন হেপবার্ন ও বড় পর্দায় অভিষিক্ত অ্যান্থনি হপকিন্সের চমৎকার অভিনয়সমৃদ্ধ রাজকীয় চক্রান্তের গল্প।"
অন গোল্ডেন পন্ড (১৯৮১-এর চলচ্চিত্র)

অন গোল্ডেন পন্ড () হল মার্ক রাইডেল পরিচালিত ১৯৮১ সালের মার্কিন নাট্য চলচ্চিত্র। আর্নেস্ট থম্পসন নিজের রচিত ১৯৭৯ সালের "একই নামের" নাটক অবলম্বনে ছবিটির চিত্রনাট্য রচনা করেন। এতে শ্রেষ্ঠাংশে অভিনয় করেন ক্যাথরিন হেপবার্ন, হেনরি ফন্ডা ও জেন ফন্ডা। এটি হেনরির কর্মজীবনের শেষ চলচ্চিত্র ছিল।
চলচ্চিত্রটি ১৯৮১ সালের ৪ঠা ডিসেম্বর মুক্তি পায় এবং এটি সে বছরের দ্বিতীয় সর্বোচ্চ আয়কারী চলচ্চিত্র ছিল। এটি শ্রেষ্ঠ চলচ্চিত্রসহ মোট ১০টি একাডেমি পুরস্কার, ৬টি বাফটা পুরস্কার ও ৬টি গোল্ডেন গ্লোব পুরস্কারের মনোনয়ন লাভ করে। হেপবার্ন শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার লাভ করেন, এবং হেনরি ফন্ডা শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
পর্যালোচনা সংগ্রাহক ওয়েবসাইট রটেন টম্যাটোস-এ ২৫টি পর্যালোচনার ভিত্তিতে ৭.৫/১০ গড়ে চলচ্চিত্রটির রেটিং স্কোর ৯২%। "শিকাগো সান-টাইমস"-এর রজার ইবার্ট ছবিটিকে চারে চার রেটিং দিয়ে বলেন, ""অন গোল্ডেন পন্ড" ছবিটি অনেক কারণেই একটি গুরুত্বপূর্ণ সম্পদ, কিন্তু আমি মনে করে সেরাটা হল আমি এটি বিশ্বাস করি। আমি এর কেন্দ্রীয় চরিত্রগুলো ও তাদের সম্পর্ককে বিশ্বাস করি... ছবিটি দেখে আমার কাছে মনে হয়েছে আমি বিরল ও মূল্যবান কিছু প্রত্যক্ষ করেছি।" "দ্য নিউ ইয়র্ক টাইমস"-এর ভিনসেন্ট ক্যানবি বলেন, "সফল ব্রডওয়ে নাটক হিসেবে "অন গোল্ডেন পন্ড" ছিল মার্কিন পনিরের মত, অভিনয়শিল্পীদের রংমিশ্রিত মসৃণ, অসীমভাবে বিস্তারকারী ও শান্ত... চলচ্চিত্রটিও... মার্কিন পনিরের মত, কিন্তু এর তারকা - হেনরি ফন্ডা, ক্যাথরিন হেপবার্ন, জেন ফন্ডা, ও ড্যাবনি কোলম্যান আরও রংয়ের চেয়ে আরও বেশি কিছু মিশ্রিত করে একে একটি পাস্তুরীকৃত পণ্যে রূপান্তর করেছে।"
সকল সমালচনাই ইতিবাচক ছিল না। "শিকাগো রিডার"-এর ডেভিড কের ছবিটিকে "শ্রিঙ্ক-র‍্যাপিংয়ের চলচ্চিত্ররূপ" বলে উল্লেখ করেন। "টাইম আউট লন্ডন" লিখে, "হলিউডের দুজন প্রিয় বয়োজ্যেষ্ঠ অভিনয়শিল্পী তাদের শেষ সময়ে আরও ভালো কাজ করার যোগ্যতা রাখে।" "ম্যাড ম্যাগাজিন" চলচ্চিত্রটিকে ব্যঙ্গ করে লিখে "অন ওল্ডেন পন্ড"।
বিবর্ধন

রৈখিক বিবর্ধন, বিম্বের দৈর্ঘ্য ও লক্ষ্যবস্তুর দৈর্ঘ্যের অনুপাতকে রৈখিক বিবর্ধন বলে।
(১) কোনো লক্ষ্যবস্তুর দৈর্ঘ্য l ও বিম্বের দৈর্ঘ্য l' হলে, রৈখিক বিবর্ধন,
(২) লক্ষ্যবস্তুর দূরত্ব u এবং বিম্বের দূরত্ব v হলে, রৈখিক বিবর্ধন।
u ও v এর যথাযথ চিহ্ন সহকারে উক্ত সমীকরণে মান বসিয়ে প্রাপ্ত বিবর্ধন m হতে বোঝা যায় বিম্বটি সোজা না উল্টা আর বিবর্ধনের পরম মান থেকে বোঝা যায় বিম্বটি লক্ষব্স্তুর তুলনায় বড় (বিবর্ধিত) না ছোট (খর্বিত) না লক্ষ্যবস্তুর সমান।
অনেক সময় বিশেষ করে আলোক যন্ত্র, দূরবীক্ষণ যন্ত্র ইত্যাদির ক্ষেত্রে রৈখিক বিবর্ধনের তুলনায় কৌণিক বিবর্ধন ব্যবহার সুবিধাজনক।
বিম্ব দ্বারা সৃষ্ট দৃষ্টকোণ ও বস্তুু দ্বারা সৃষ্ট দৃষ্টকোণের অনুপাতকে কৌণিক বিবর্ধন বলে।
যন্ত্র ছাড়া বস্তু যদি a কোণ তৈরি করে এবং যন্ত্র ব্যবহারের ফলে চূড়ান্ত বিম্ব যদি চোখে b কোণ তৈরি করে তবে,
M= b / a
M=b÷a
অনন্যা শীর্ষ দশ পুরস্কার

অনন্যা শীর্ষ দশ পুরস্কার বাংলাদেশের নারীদের কৃষি-শিল্প-বাণিজ্য-অর্থনীতি-অভিনয়-সংগীত-খেলাধুলা-শিক্ষা-মুক্তিযুদ্ধ-সমাজকল্যাণ ও উন্নয়নমুখী কাজ-আইনও মানবাধিকার-উদ্যোক্তা-রাজনীতি-সাংবাদিকতা প্রভৃতি অঙ্গনে বিশেষ অবদান রাখার স্বীকৃতি হিসেবে অনন্যা এই সম্মাননা প্রদান করে থাকে। এ পুরস্কার অনন্যা ম্যাগাজিনের পক্ষ থেকে প্রদান করা হয়। ১৯৯৩ সালে পুরস্কার প্রবর্তিত হয়। 
এই ম্যাগাজিনটি ১৯৯৩ সাল থেকে বাংলাদেশের মহিলাদেরকে তাদের অসামান্য অবদানের জন্য বার্ষিক ভাবে অনন্যা শীর্ষ দশ পুরস্কার দিয়ে আসছে। অনন্যা ম্যাগাজিন নির্দিষ্ট কর্মক্ষেত্রে মহিলাদের উন্নয়নে উল্লেখযোগ্য অবদানের জন্য মহিলাদেরকে অনন্যা শীর্ষ দশ পুরস্কার দেয়। ম্যাগাজিনটি কৃষি, শিল্প, বাণিজ্য, অর্থনীতি, অভিনয়, সংগীত, ক্রীড়া, শিক্ষা, মুক্তিযুদ্ধ, সমাজকল্যাণ ও উন্নয়ন-আইন-আইন, মানবাধিকার, উদ্যোক্তা, রাজনীতি ও সাংবাদিকতাসহ বিভিন্ন ক্ষেত্রে অবদানের স্বীকৃতি স্বরূপ এই পুরস্কার দেয়। বিজয়ীদেরকে পুরস্কারের ক্রেস্ট প্রদান করা হয়।
রাগমোচন নিয়ন্ত্রণ

রাগমোচন নিয়ন্ত্রণ হচ্ছে একটি যৌন কৌশল যা একা বা স্ত্রীর সঙ্গে চর্চা করা যায় এবং এই কৌশলটিতে যৌন উত্তেজনার শীর্ষবিন্দু-তে না পৌঁছে কিছু সময়ের জন্য প্রচুর যৌন উত্তেজনা সৃষ্টি করতে হয়। এভাবে রাগমোচনকে বিলম্বিত করে সঙ্গমের সময় বৃদ্ধি করা যায়।
পুরুষরা যখন এই কৌশলটি চর্চা করে, তখন এই রাগমোচন নিয়ন্ত্রণ করার ফলে তারা সরাসরি যৌন উত্তেজনা উপভোগ করতে পারে; কিন্তু যেহেতু বীর্যপাত হয় না, তাই পুরুষরা কোন বিরতি ছাড়াই যৌন উত্তেজনা উপভোগ করতে পারে। দীর্ঘক্ষণ ধরে রাগমোচন করার ফলে যখন কোন পুরুষ বীর্যপাত করে তখন তার যৌন উত্তেজনা অনেক বেশি হয়ে থাকে এবং তার আনন্দও অনেক বেশি হয়ে থাকে।
যেহেতু রাগমোচন নিয়ন্ত্রণ অনেক বেশি যৌন সংবেদনশীলতা জাগায়, তাই পুরুষ নিজেকে যৌন উত্তেজনার মধ্যে বেশিক্ষণ রাখতে পারে। এর ফলে পুরুষ যৌন সঙ্গমের সময় তার স্ত্রী যতক্ষণ না যৌন-সুখের শীর্ষে পৌঁছে, ততক্ষণ পর্যন্ত সঙ্গম চালিয়ে যেতে পারে।
যখন পুরুষ তার সঙ্গী অর্থাৎ স্ত্রীর সাথে সঙ্গমে লিপ্ত থাকবে, তখন পুরুষ সঙ্গমের যেই মুহূর্তে যৌন উত্তেজনার চরম পর্যায়ে পৌঁছাবে, ঠিক সেই মুহূর্তে পুরুষ তার লিঙ্গ-চালনা বন্ধ করে দিবে বা লিঙ্গটিকে যোনির ভেতর থেকে বের করে আনবে, যাতে করে অধিক উত্তেজনার সৃষ্টি না হয়। অল্প কয়েক মুহূর্তের মধ্যেই শিশ্ন স্বাভাবিক অবস্থায় ফিরে আসবে এবং শিশ্নকে আবার দ্রুত উত্তেজিত করা সম্ভব হবে। এভাবে বেশ কয়েকবার শিশ্নকে এরকম উত্তেজিত ও স্তিমিত করতে হবে এবং এক পর্যায়ে দেখা যাবে যে যৌন উত্তেজনা আগের চেয়ে অনেক বেশি শক্তিশালী ও আনন্দদায়ক হয়ে উঠেছে। 
হস্তমৈথুনের সময় রাগমোচনকে অনেক সহজে নিয়ন্ত্রণ করা সহজ হয়ে উঠে, এটা অনেক বিশেষজ্ঞের মতামত। কারণ এতে যৌন-সঙ্গীর সাহায্যের প্রয়োজন হয় না। হস্তমৈথুনের দ্বারা শিশ্নকে উত্তেজিত করতে করতে বীর্যপাতের পূর্বেই আগমুহুর্তে হস্তমৈথুন বন্ধ করে দিবে। হস্তমৈথুনকারী নিজেই বুঝতে পারবে যে, তার যৌন উত্তেজনা শীর্ষবিন্দুতে পৌঁছাচ্ছে কিনা অর্থাৎ বীর্যপাতের দিকে গড়াচ্ছে কিনা। এভাবে সপ্তাহে দুই বা তিন দিন করে রাগমোচন নিয়ন্ত্রণ করলে পরবর্তীতে নারী-সঙ্গমের সময় আলাদা করে এটি করার প্রয়োজন পড়বে না; আপনাআপনিই রাগমোচন বিলম্বিত হয়ে দীর্ঘক্ষণ সঙ্গম করা সম্ভব হবে।
লিটল উইমেন (১৯৩৩-এর চলচ্চিত্র)

লিটল উইমেন () হল জর্জ কিউকার পরিচালিত ১৯৩৩ সালের মার্কিন প্রাক-কোড নাট্য চলচ্চিত্র। লুইসা মে অ্যালকট রচিত ১৮৬৮ সালের "একই নামের" উপন্যাস অবলম্বনে চলচ্চিত্রটির চিত্রনাট্য রচনা করেন চিত্রনাট্যকার দম্পতি সারাহ ওয়াই. ম্যাসন ও ভিক্টর হিরম্যান। এতে শ্রেষ্ঠাংশে অভিনয় করেন ক্যাথরিন হেপবার্ন, জোয়ান বেনেট, ফ্রান্সেস ডি ও জিন পার্কার।
চলচ্চিত্রটি এই উপন্যাসের তৃতীয় চলচ্চিত্রায়ন। এর পূর্বে দুটি নির্বাক সংস্করণ নির্মিত হয়। মিনা গ্রে অভিনীত প্রথম সংস্করণটি ১৯১৭ সালে এবং ডরোথি বেরনার্ড অভিনীত দ্বিতীয় সংস্করণটি ১৯১৮ সালে মুক্তি পায়। এই সবাক সংস্করণটি মুক্তির পরও ১৯৪৯ সালে জুন অ্যালিসন, এলিজাবেথ টেলর ও পিটার লফোর্ড অভিনীত একটি "সংস্করণ", এবং ১৯৯৪ সালে উইনোনা রাইডার অভিনীত অপর একটি "সংস্করণ" মুক্তি পায়।
"লিটল উইমেন" চলচ্চিত্রটি ৬ষ্ঠ একাডেমি পুরস্কারে শ্রেষ্ঠ চলচ্চিত্র, পরিচালনা ও লেখনী (চিত্রনাট্য) বিভাগে তিনটি মনোনয়ন লাভ করে এবং ম্যাসন-হিরম্যান দম্পতি শ্রেষ্ঠ লেখনী বিভাগে পুরস্কার লাভ করে। হেপবার্ন ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ লাভ করেন।
প্রভাত সঙ্গীত

প্রভাত সঙ্গীত হল প্রভাতরঞ্জন সরকার রচিত গান সংগ্রহ। এটি নতুন ভোর বা প্রভাতের গান হিসাবেও পরিচিত। প্রভাত রঞ্জন সরকার ১৯৮২ সাল থেকে ১৯৯০ সালে তার মৃত্যু পর্যন্ত মোট আট বছরে কথা ও সুরসহ ৫,০১৮টি গান রচনা করেন। যদিও বেশিরভাগ গান বাংলা ভাষায় রয়েছে, কিছু হিন্দি, ইংরেজি, সংস্কৃত, উর্দু, মগাহি, মৈথিলি এবং অঙ্গিকা ভাষায় লেখা হয়েছে। প্রভাত সঙ্গীতকে রবি ঠাকুরের পরবর্তী ঘরানার গান বলে মনে করা হয়। গানের কবিতা প্রেম, রহস্যবাদ, ভক্তি, নব্যমানবতাবাদ ও বিপ্লবের উপাদান প্রকাশ করে এবং গানগুলি পূর্ব ও পশ্চিম উভয় গীতিকারের শৈলীর বিস্তৃত বর্ণমালা উপস্থাপন করে।
বাংলা ভাষায়, প্রভাতে (ক) (প্রভাত - ) শব্দের আর্থ ভোর বা সকাল। সঙ্গীত (ক)(সঙ্গীত - ) এছাড়াও শব্দের বানান সংগীত (ক) (সংগীত - ) যার আর্থ গান। এইভাবে, প্রভাত (ক) সঙ্গীত(ক) বা প্রবাত (ক)  সংগীত (ক) এটমোলজিক্যালি অর্থ "সকালে গান" আথবা ভোরের গান। এটি "একটি নতুন ভোরের গান" হিসাবেও ব্যাখ্যা করা হয়েছে। ব্যুত্পত্তি-এর অপ্রাসঙ্গিক, প্রভাত (ক) সুরকারের নাম, প্রকাশ করে এবং গুলিকে "প্রভাত রঞ্জন সরকারের গান" বলে।
পি আর সরকার ভারতের দেওঘরে অবস্থানকালে প্রথম প্রভাত সঙ্গীত "বন্ধু হে, নিয়ে চলো " ১৪ সেপ্টেম্বর ১৯৮২ সালে রচনা করেছেন। ২১শে অক্টোবর ১৯৯০ সালে তার মৃত্যু পর্যন্ত তিনি গান রচনা অব্যাহত রেখেছিলেন। এই আট বছরে তিনি গান এবং সুুরসহ মোট ৫,০১৮ টি প্রভাতী সঙ্গীত রচনা করেছিলেন, এর মধ্যে প্রায় সবই বাংলা ভাষায়। শেষ প্রভাত  সঙ্গীত  "আমরা গড়ে নোব গুরুকুল" তার মৃত্যুর একদিন আগে ১৯৯০ সালের ২০ অক্টোবর রচনা করেছিলেন।
পি আর সরকার ১৯৯৫ সালে আনন্দ মার্গ সংগঠন তৈরি করেছেন এবং ১৯৭৩ দ্বারা আনন্দ মার্গ প্রকাশনা প্রতিষ্ঠিত হয় পি আর সরকারের রচনাগুলি অনুবাদ ও তার বিতরণের সরকারের সংক্রান্ত কাজের জন্য। বহুভাষিক ইংরেজি / বাংলা সংস্করণটি ১৯৯৩ সালে প্রকাশিত হয় এবং ইংরেজিতে নির্বাচিত দুটি ছোট ছোট ভলিউম প্রকাশিত হয়। আরেকটি গান মার্গ- অধিভুক্ত গ্রুপ, রেনেসাঁ শিল্পী এবং লেখক সমিতি (রাও) দ্বারা  নির্বাচিত গানের বেশ কিছু পারফরম্যান্স এবং রেকর্ডিং স্পনসর করেছে। এই পারফরমেন্স যেমন শিল্পী যুক্ত আছেন তারা হলেন-  আচার্য তত্ত্বাবদানন্দ অবধূত, আচার্য প্রিয়শিবনান্দ অবধূত, মাধুরী চট্টোপাধ্যায়, শ্রীকান্ত আচার্য অরুন্ধতী হোম চৌধুরী, রামকুমার চট্টোপাধ্যায়, অশ্বিনী দেশপান্ডে, রশিদ খান, কবিতা কৃষ্ণমূর্তি, মনোজ কুমার, বিথাল রাও শ্রুতি সাদোলিকার, হৈমন্তী শুক্লা, শ্রীরাধা বন্দ্যোপাধ্যায়, আকাশে উদুপা, সাধনা সরগম, শ্রেয়া ঘোষাল এবং সোনু নিগম।
লিটল উইমেন (দ্ব্যর্থতা নিরসন)

লিটল উইমেন হল লুইসা মে অ্যালকট রচিত ১৯৬৮ সালের উপন্যাস।
"লিটল উইমেন" দিয়ে আরও বুঝাতে পারে:
লিটল উইমেন

লিটল উইমেন () হল মার্কিন সাহিত্যিক লুইজা মে অ্যালকট রচিত দুই খণ্ডে প্রকাশিত উপন্যাস। অ্যালকট তার প্রকাশকের অনুরোধে কয়েক মাস সময় নিয়ে এই বইটি রচনা করেন। উপন্যাসটিতে মেগ, জো, বেথ ও অ্যামি এই চার বোনের শৈশব থেকে পূর্ণ নারীতে পরিণত হওয়ার গল্প রয়েছে। এটি লেখিকা ও তার তিন বোনের জীবন হতে অনুপ্রাণিত।
অ্যালকট তার এই জনপ্রিয় বইয়ের আরও দুটি অনুবর্তী পর্ব রচনা করেন। "লিটল মেন" (১৮৭১) ও "জোস বয়েজ" (১৮৮৬) নামক দুটি উপন্যাসেই মার্চ বোনেদের উল্লেখ ছিল।
উপন্যাসটির পাঁচটি চলচ্চিত্রায়ণ হয়েছে। দুটি নির্বাক সংস্করণের প্রথমটি "১৯১৭" সালে এবং দ্বিতীয়টি "১৯১৮" সালে মুক্তি পায়। প্রথম সবাক সংস্করণটি ছিল জর্জ কিউকার পরিচালিত ও ক্যাথরিন হেপবার্ন অভিনীত "১৯৩৩" সালের সংস্করণ। পরবর্তীতে মারভিন লেরয় পরিচালিত ও জুন অ্যালিসন, এলিজাবেথ টেলর ও পিটার লফোর্ড অভিনীত "১৯৪৯" সালের সংস্করণ এবং গিলিয়ান আর্মস্ট্রং পরিচালিত ও উইনোনা রাইডার অভিনীত "১৯৯৪" সালের সংস্করণ মুক্তি পায়।
উপন্যাসটি "১৯৫০" সালে, "১৯৫৮" সালে, "১৯৭০" সালে, "১৯৭৮" সালে, "১৯৮১" সালে, "টেলস্‌ অব লিটল উইমেন" নামে ১৯৮৭ সালে, এবং "২০১৭" সালে টেলিভিশনের জন্য উপযোগকরণ করা হয়।